Θηκόστρακα

Τα **θηκόστρακα** (επιστημονική-λατινική ονομασία *Thecostraca*) είναι ομοταξία θαλάσσιων αρθρόποδων ζώων, που περιλαμβάνει περισσότερα από 2.200 γνωστά (δηλαδή περιγραφέντα επιστημονικώς) είδη. Πολλά από αυτά τα είδη έχουν πλαγκτονικές προνύμφες, που όταν μεταμορφωθούν σε ώριμα ζώα προσκολλώνται μόνιμα σε κάποιο σημείο του βυθού ή παρασιτούν πάνω σε άλλα ζώα, π.χ. σε καβούρια.

Σήμερα τα θηκόστρακα υποδιαιρούνται κατά την επικρατούσα άποψη σε τρεις υφομοταξίες: Τα ασκοθωράκια (*Ascothoracida*), τα θυσανόποδα (*Cirripedia*) και τα *[[Facetotecta]]*. Από αυτές, η κατά πολύ μεγαλύτερη ομάδα είναι τα θυσανόποδα, με περίπου 2.100 γνωστά είδη.

Τα *Facetotecta* περιλαμβάνουν ένα και μοναδικό γένος, το *Hansenocaris*, γνωστό μόνο από τις μικροσκοπικές πλαγκτονικές προνύμφες του, που είναι γνωστές ως «ναύπλιοι» ή «προνύμφες-y» (*y-larvae*). Η ενήλικη μορφή του γένους δεν έχει παρατηρηθεί ποτέ, απλώς οι επιστήμονες υποψιάζονται ότι αποτελούν παράσιτα, άγνωστο σε ποιους οργανισμούς. Ορισμένοι ερευνητές πιστεύουν ότι είναι προνύμφες της ομοταξίας ταντουλοκάριδα (των οποίων αντιστρόφως δεν έχουν παρατηρηθεί οι προνύμφες), οπότε τα θηκόστρακα έχουν μόνο δύο υφομοταξίες.

Τα ασκοθωράκια περιλαμβάνουν περί τα 110 είδη, όλα παράσιτα σε κοιλεντερωτά και εχινόδερμα.

## Ταξινομική
Στο ταξονομικό σχήμα που παρατίθεται παρακάτω (μέχρι τη βαθμίδα των  ακολουθείται η άποψη των Chan κ.ά. (2021), η οποία γίνεται δεκτή από το World Register of Marine Species και τοποθετεί τα θηκόστρακα εντός των Crustacea . Previously, Thecostraca was considered a subclass of Maxillopoda. Significant changes in the organization of Cirripedia's orders, families, and genera were introduced in 2021 by Chan et al. and accepted by the World Register of Marine Species.

ΟΜΟΤΑΞΙΑ **Θηκόστρακα (''Thecostraca'')**, Gruvel, 1905
* Υφομοταξία ασκοθωράκια (*Ascothoracida*), Lacaze-Duthiers, 1880
** Τάξη λαύρια (*Laurida*), Grygier, 1987
** Τάξη δενδρογάστρια (*Dendrogastrida*), Grygier, 1987
* Υφομοταξία *[[Facetotecta]]*, Grygier, 1985
* Υφομοταξία θυσανόποδα (*Cirripedia*), Burmeister, 1834
** Ανθυφομοταξία ακροθωρακικά (*Acrothoracica*), Gruvel, 1905
*** Τάξη λιθογλύπτια (*Lithoglyptida*), Kolbasov, Newman & Hoeg, 2009
*** Τάξη κρυπτοφιάλια (*Cryptophialida*), Kolbasov, Newman & Hoeg, 2009 
** Ανθυφομοταξία ριζοκέφαλα (*Rhizocephala*), Müller, 1862 (δεν έχει τάξεις, αλλά 13 οικογένειες)
** Ανθυφομοταξία θωρακικά (*Thoracica*), Darwin, 1854
*** Υπέρταξη φωσφατοθωρακικά (*Phosphatothoracica*), Gale, 2019 (παραφυλετική)
**** Τάξη †*Eolepadomorpha*, Chan et al., 2021 (εξαφανισμένη)
**** Τάξη ιμπλόμορφα (*Iblomorpha*), Buckeridge & Newman, 2006
*** Υπέρταξη θωρακικαλκάρεα (*Thoracicalcarea*), Gale, 2015
**** Τάξη καλαντικόμορφα (*Calanticomorpha*), Chan κ.ά., 2021
**** Τάξη †*Brachylepadomorpha*, Withers, 1923 (εξαφανισμένη)
**** Τάξη †*Archaeolepadomorpha*, Chan et al., 2021 (εξαφανισμένη)
**** Τάξη βερρουκόμορφα (*Verrucomorpha*), Pilsbry, 1916
**** Τάξη *[[Scalpellomorpha]]*, Buckeridge & Newman, 2006
**** Τάξη *Pollicipedomorpha*, Chan κ.ά., 2021
**** Τάξη βαλανόμορφα (*Balanomorpha*), Pilsbry, 1916

## Παραπομπές

## Εξωτερικοί σύνδεσμοι
* Τα θηκόστρακα στα *[[Wikispecies]]*

Θηκοστρακα